January Jones

January Kristen Jones (s. 5. tammikuuta 1978 Sioux Falls, Etelä-Dakota, Yhdysvallat) on yhdysvaltalainen näyttelijä ja malli. Hänet tunnetaan parhaiten Betty Draperin roolista televisiosarjassa Mad Men. Jones aloitti uransa mallina ja on sen jälkeen tehnyt lukuisia roolitöitä sekä elokuvissa että televisiossa. Hänen tunnetuimpiin elokuviinsa kuuluvat muiden muassa Anger Management (2003), Unknown (2011) ja X-Men: First Class (2011). == Tausta == January Jones syntyi ja kasvoi Etelä-Dakotassa. Hänellä on tanskalais-englantilais-walesilais-saksalais-tšekkiläiset sukujuuret.January Jones. IMDb. Hänen isänsä Marvin Jones on valmentaja ja kunto-ohjaaja, ja äiti Karen omistaa urheiluliikkeen. January nimettiin Jacqueline Susannin romaanin Once Is Not Enough henkilöhahmon January Waynen mukaan. Jonesilla on kaksi siskoa, Jacey ja Jina. == Ura == Jones aloitti näyttelijänuransa sivurooleilla muun muassa elokuvissa Anger Management (2003), Rakkautta vain, American Pie: The Wedding ja Dirty Dancing: Havana Nights. Hänellä oli naispääosa televisioelokuvassa Love's Enduring Promise vuonna 2004. Vuonna 2005 Jonesilla oli sivuosa rajavartijan vaimona Tommy Lee Jonesin elokuvassa Kolmesti kuopattu ja seuraavana vuonna hän näytteli Carol Dawsonia elokuvassa We Are Marshall. Jones näytteli kotiäiti Betty Draper Francisia, Don Draperin vaimoa, AMC:n draamasarjassa Mad Men vuosina 2007–2015. Hän sai roolistaan kaksi Golden Globe-ehdokkuutta sekä Emmy- ehdokkuuden.http://www.pittsburghlive.com/x/pittsburghtrib/ae/s_578412.html Lisäksi Jones on esiintynyt muun muassa televisiosarjassa Kova laki sekä brittiläisessä elokuvassa Merirosvoradio (2009). Marraskuussa 2009 hän toimi juontajana Saturday Night Live -ohjelmassa. Vuonna 2011 Jones esiintyi trillerissä Unknown sekä supersankarielokuvassa X-Men: First Class, jossa hän näytteli Emma Frostia. Jones on tehnyt mallintöitä muun muassa Abercrombie & Fitchille ja Versacelle. == Yksityiselämä == Jones on seurustellut Josh Grobanin, Ashton Kutcherin ja Jason Sudeikisin kanssa. Hänellä on syyskuussa 2011 syntynyt poika. Vanity Fair -lehden haastattelussa vuonna 2009 Jones kertoi liittyneensä Oceana-säätiöön julkkistiedottajaksi uhanalaisten haiden suojelua varten. ==Filmografia== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1999 Kohtalokas laukaus It’s the Rage Janice Taylor 2001 Glass House – Painajainen sijaisperheessä The Glass House tyttö 2001 Bandits – pankkirosvot Bandits Claire / Pink Boots 2002 Tappava leikki Taboo Elizabeth 2002 Full Frontal Full Frontal Tracy 2003 Anger Management Anger Management Gina 2003 American Pie: The Wedding American Pie: The Wedding Cadence Flaherty 2003 Rakkautta vain Love Actually Jeannie 2004 Dirty Dancing: Havana Nights Dirty Dancing: Havana Nights Eve 2005 Kolmesti kuopattu The Three Burials of Melquiades Estrada Lou Ann Norton 2006 Swedish Auto Swedish Auto Darla 2006 We Are Marshall We Are Marshall Carole Dawson 2009 Merirosvoradio The Boat That Rocked Eleonore 2011 Unknown Unknown Elizabeth Harris 2011 X-Men: First Class X-Men: First Class Emma Frost 2011 Seeking Justice Seeking Justice Laura Gerard 2013 Sweetwater Sweetwater Sarah Ramírez 2014 Good Kill Good Kill Molly Egan Televisioelokuvat Televisioelokuvat Televisioelokuvat Televisioelokuvat Vuosi Suomenkielinen nimi Alkuperäinen nimi Rooli 2004 Love's Enduring Promise Love's Enduring Promise Missie Davis Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Huomioita 1999 Irti arjesta Get Real Jane Cohen ”Pilot” 2005 Huff – terapian tarpeessa Huff Marisa Wells 2 jaksoa 2007–2015 Mad Men Mad Men Betty Draper Francis 92 jaksoa 2008 Kova laki Law & Order Kim Brody ”Quit Claim” 2015–2018 The Last Man on Earth The Last Man on Earth Melissa Chartres 63 jaksoa 2019 Spinning Out Spinning Out Carol Baker 10 jaksoa ==Lähteet== == Aiheesta muualla == Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1978 syntyneet Luokka:Elävät henkilöt Luokka:Amerikantanskalaiset Luokka:Amerikanenglantilaiset Luokka:Amerikansaksalaiset